ร้านนี้จะอยู่ในซอยเพชรบุรี 5 ค่ะ เข้าซอยมาประมาณ 100 เมตร ร้าน จะอยู่ด้านขวามือ หาไม่ยากค่ะ จะมีรูปปั้นไก่อยู่หน้าร้าน ร้านเป็นตึกแถวห้องเดียวนะคะ ถ้าขับรถมาก็ต้องไปตอดรถที่ปั๊ม ปตท. ฝั่งตรงข้ามค่ะ เสียค่าจอดชั่วโมงละ 30 บาท แถวใกล้ๆร้านไม่มีที่จอด ถ้าจะให้ดีก็ควรนั่งแท็กซี่มาจอดปากซอยแล้วเดินเข้ามา

บรรยากาศในร้าน..จะเป็นร้านห้องแอร์ค่ะ สะอาด พนักงานก็พยายามให้บริการดีค่ะ

มาที่รสชาดอาหารนะคะ รสชาดดีค่ะ ถ้าเทียบกับราคาแล้ว จัดว่าใช้ได้ อร่อย เมนูหลากหลายดี..
วันนี้เราสั่ง..
สเต็กริบอายโคขุน เสิร์ฟพร้อมเฟรนช์ฟรายด์ ขนมปัง สลัดผัก รสชาดปานกลาง ไม่เยี่ยม แต่ไม่แย่ จานนี้แค่ 129 บาท..เลยไม่ตั้งความหวังไว้เยอะ 
สเต็กแบบ combination party set 3 ชิ้นค่ะ มีหมูพริกไทยดำ ไส้กรอก และไก่สไปซี่ เสิร์ฟพร้อมสปาเกตตี้ซอสมะเขือเทศหมู ขนมปัง เฟรนช์ฟรายด์ และสลัดผัก...รสชาดกลางๆตามราคาค่ะ ใช้ได้ค่ะ จานนี้ราคา 199 บาทค่ะ
มาถึงสิ่งที่พนักงานแนะนำว่าต้องทานของร้านคือ ไก่ทอดสูตรไต้หวันของร้าน...ก็เป็นไก่ทอดสูตรพิเศษของร้าน รสชาดดี เพราะไก่ทอดมาใหม่ๆร้อนๆ  ชิ้นละ 29 บาท..ชิ้นไม่เล็กนะคะ กำลังทานเลย 
แล้วก็มาถึงอีกเมนูที่พนักงานบอกคือ ข้าวผัดพริกขี้หนู...อร่อยกลมกล่อม เผ็ด ไม่เลี่ยน ไม่มัน ชอบมากค่ะ แอบสั่งข้าวมาเพิ่มต่างหากอีกที่นึงด้วย

มาถึงเมนูถัดมา คือ ข้าวผัดพริกขี้หนูหมูย่าง....อร่อยทั้งข้าว อร่อยทั้งหมูย่าง ชอบมากค่ะ จานละ 55 บาท อร่อย อิ่ม คุ้ม ^^

มาถึงเมนูสุดท้ายแล้วค่ะ ชีสทอด...อันนี้เราเฉยๆค่ะ สั่งมาทานเล่นๆค่ะ 

โดยรวมนะคะ อาหารรสชาดดี ราคามิตรภาพ ทุกอย่างโอเค ..ยกเว้นไม่มีที่จอดรถค่ะ 

